Boere glo positief oor grondgryp | Die Vryburger
Boere glo positief oor grondgryp
Die Minister van Landelike Ontwikkeling en Grondhervorming, Gugile Nkwinti, het verlede week verskeie "voorbeelde" uitgewys van blanke boere se positiewe reaksie op die nuwe Grondgryp 50-50 plan van die regering.
Hy het gereageer op vrae in die portefeuljekomitee se vergadering oor die onderwerp, en gesê hy is opgewonde oor die reaksie van boere oor die omstrede grondgryp-program waarvolgens boere die helfte van hulle grond moet afstaan aan hulle plaaswerkers.
Hy sê drie boerderye, waarvan die Du Toit-boerdery van Ceres een is, het glo gesê hulle sal vennootskap-ooreenkomste aangaan met die werkers, maar vra dat die staat die dam se kapasiteit moet verhoog deur die wal te versterk en te vergroot.
Dan vertel die minister van 'n volgende boer wat 90 hektaar aanbied, en 'n derde een wat vertel daar word op meer as 'n 1000 hektaar aanplantings gedoen.
Hy sê dieselfde ding is besig om in die Vrystaat te gebeur, en in Stellenbosch het verskeie boere hulle samewerking gegee.
Die aankondiging kom nadat Agbiz, die landbousakekamer, volgens Nkwinti ook aangedui het dat hulle in die volgende 15 jaar, 'n bedrag van R15 miljard sal bewillig om die grondgryp-program te verhaas, en die kunsmismaatskappy Omnia het glo sowat R44 miljoen bewillig.
Op 'n vraag het die minister gesê die presiese punt van die 50/50-beleidsraamwerk is 'n proses waar erkenning gegee sal word aan die plaaswerkers se bydrae oor geslagte aan boere.
Foto – Gugile Nkwinti
3 thoughts on "Boere glo positief oor grondgryp"
Tiffie March 23, 2015 at 11:17 am
Gee somer alles vir hulle.
Chris March 24, 2015 at 5:35 pm
Aai tog. Aai tog. En so sleep die liberale landbou-besigheidsmanne/mammonaanbidders (ek wil hulle nie boere noem nie – hulle is dit nie werd nie) die res saam in die sloot in vir korttermyn/wankelrige beloftes van gewin (daarvan kan jy doodseker wees – onthou vir Jean van Rust en Vrede beriggie so n week of wat terug). Die bois wil net nie leer nie – dit gaan my verstand te bowe – is hulle dan verdomp blind?!
My ondervinding met hierdie kanker in eie geledere is dat hulle die situasie vir almal opvoeter en dan weghol as dinge te warm raak – dan moet die regte boere wat lief is vir die grond en die land die wa deur die drif kry. En wat my nog meer bevoeterd maak is dat die deursnee stedeling dan nog steeds dink die (regte) boere is die vark in die verhaal. Dis al asof hulle nie weet waar hulle kos vandaan kom nie!
Laat ek hier ophou voor ek myself in 'n bui inwerk.
Transvaal Burger March 25, 2015 at 9:09 am
Die 'glo positiewe boere' was ook positief oor die JA-stem. 23 Jaar gelede.
'n Veilige toekoms vir ons en ons kinders.
Vreedsame naasbestaan en gelykwaardige geleenthede.
Ordelike hervorming en redelikheid.
Die beskerming van groepsbelange deur eie besluitneming.
'n Eendragtige en weerbare Suid-Afrika.
BLA, BLA, BLA – In wat 'n tragedie het dit toe nie in ontaard nie … ?
Maar nee, die NEE-stemmers was mos 'links, 'regse ekstremiste', 'onrealisties', 'dromers van die onwerkbare', 'konfrontasie veroorsakendes tusen bevolkingsgroepe',en die 'teelaarde vir ons vyande'. Daar was mos ook vir die NEE-stemmers gesê dat hulle vir 'stilstand en verval stem' en dat 'dit nie juis iets is om voor te stem nie'. Hoe ironies … ?